Սիմոն Մարտիրոսյան

Սիմոն Մարտիրոսյան (), հայ ծանրամարտիկ, ծանրամարտի աշխարհի չեմպիոն (2018), Օլիմպիական խաղերի կրկնակի փոխչեմպիոն (2016, 2020), 2019 թվականի աշխարհի չեմպիոն և ռեկորդակիր, 2019 թվականի Եվրոպայի առաջնության չեմպիոն և ռեկորդակիր։  Հայաստանի սպորտի վաստակավոր վարպետ (2017)։ 2023 թվականի Եվրոպայի առաջնության բրոնզե մեդալակիր։

Կարիերա 
Մասնակցելով 2012 թվականի Եվրոպայի երիտասարդների առաջնությանը՝ զբաղեցրել է 3-րդ հորիզոնականը (148+173)։ Նույն թվականին երիտասարդական աշխարհի առաջնությանը զբաղեցրեց 4-րդ տեղ (150+183), իսկ հաջորդ տարի գրավեց առաջին հորիզոնականը (165+200)։ 2013 թվականի Եվրոպայի մինչև 17 տարեկանների առաջնությանը գրավել է 1-ին հորիզոնականը։ 2014 թ-ին մասնակցել Եվրոպայի երիտասարդական առաջնությանը, որը ուղեգրային էր։ (182+215)։ 2014 թվականին Չինաստանի Նաջի քաղաքում կայացավ 2-րդ երիտասարդական օլիմպիական խաղերը, որում Սիմոն Մարտիրոսյանը դարձավ և' օլիմպիական չեմպիոն, և' ռեկորդակիր (170+221), իսկ 2-րդ տեղը զբաղեցրեց սերբ ծանրորդը (150+186): Մարտիրոսյանին նա զիջեց 55 կիլոգրամով։ Այդ տարի նոյեմբերին կայանալիք մեծահասակների աշխարհի առաջնությանը Սիմոն Մարտիրոսյանը գրավեց 7-րդ տեղը, սակայն նա իր պատանիների ռեկորդներից երկուս բարձրացրեց (183+213)։ 2014 թ. նաև մասնակցել է պատանիների եվրոպայի առաջնությունը և զբաղեցրել 2-րդ հորիզոնականը։ Իր ռեկորդը թարմացրել է միայն պոկում վարժությունում (184+210)։ Սիմոն Մարտիրոսյանն անհաջող է հանդես եկել աշխարհի երիտասարդական առաջնությունում։ Պոկում վարժությունում 18-ամյա Մարտիրոսյանը 2 անգամ չկարողացավ բարձրացնել 177 կիլոգրամանոց ծանրաձողը, իսկ երրորդ փորձից անհաջող մոտեցում կատարեց 178 կգ-ին։ Հրում վարժությունում էլ Սիմոնը 3 անգամ չբարձրացրել 215 կգ-ն։ Մարտիրոսյանը 2015 թվականին ավարտեց ծանրամարտի աշխարհի առաջնությամբ զբաղեցնելով 5-րդ հորիզոնականը (186+216): 2016 թվականի Ամառային Օլիմպիական խաղերում նվաճել է Հայաստանի համար առաջին մեդալը՝ ծանրամարտի մինչև 105 կգ քաշային կարգում դառնալով արծաթե մեդալակիր՝ 417 կգ (190+227): 2019 թվականին Բաթումում կայացած Եվրոպայի առաջնությունում Սիմոնը 427 կգ (192+235) երկամարտի արդյունքով զբաղեցրեց 1-ին հորիզոնականը՝ նվաճելով ոսկե մեդալ։

2019 թվականի աշխարհի առաջնության ժամանակ Սիմոն Մարտիրոսյանը պոկում վարժությունը կատարելիս սահմանեց աշխարհի ռեկորդ՝ գլխավերևում պահելով 199 կիլոգրամանոց ծանրաձողը։

2019 թվականի հոկտեմբերի 27֊ին ուժեղագույն ծանրորդ Սիմոն Մարտիրոսյանը Բուխարեստում ավարտված Եվրոպայի Մ23 տարեկանների առաջնությունում հանդես է եկել 109 կգ քաշային կարգում ու չեմպիոնի կոչումը նվաճել՝ երկամարտի 427 կգ արդյունքով։ Սիմոնը պոկում վարժությունում ռեկորդ է սահմանել՝ գլխավերևում պահելով 192 կգ ծանրաձողը, իսկ հրումում հայ մարզիկը բարձրացրել է 235 կգ կշռող ծանրաձողը։ Առանձին վարժություններում ևս Սիմոն Մարտիրոսյանը փոքր ոսկե մեդալ է նվաճել։

2021 թվականին` Օլիմպիական 32-րդ խաղերում Սիմոն Մարտիրոսյանը դառնում է արծաթե մեդալակիր 109 կգ քաշային կարգում` երկամարտի 423 կգ արդյունքով, պոկում վարժությունում գլխավերևում է պահելով 195 կգ ծանրաձողը,  հրում վարժությունում 228 կգ։

2021 թվականին` Աշխարհի ծանրամարտի առաջնությունում Սիմոն Մարտիրոսյանը դառնում է բրոնզե մեդալակիր 109 կգ քաշային կարգում` երկամարտի 416 կգ արդյունքով, պոկում վարժությունում գլխավերևում է պահելով 188 կգ ծանրաձողը, հրում վարժությունում 228 կգ։

2022 թվականին` Աշխարհի ծանրամարտի առաջնությունում Սիմոն Մարտիրոսյանը գրավում է 8-րդ տեղը, հանդես գալով  +109 կգ քաշային կարգում` երկամարտի 425 կգ արդյունքով, պոկում վարժությունում գլխավերևում է պահելով 190 կգ ծանրաձողը, հրում վարժությունում 235 կգ։

2023 թվականին Երևանում տեղի ունեցող Եվրոպայի ծանրամարտի առաջնությունում Սիմոն Մարտիրոսյանը դառնում է բրոնզե մեդալակիր +109 կգ քաշային կարգում` երկամարտի 440 կգ արդյունքով, պոկում վարժությունում գլխավերևում է պահելով 195 կգ ծանրաձողը, հրում վարժությունում 245 կգ։

2023 թվականին` Աշխարհի ծանրամարտի առաջնությունում +109 քաշային կարգում Սիմոն Մարտիրոսյանը հրում վարժությունում դառնում է արծաթե մեդալակիր` հրելով 250կգ, պոկում վարժությունում բարձրացնում է 200կգ, երկամարտում ունենալով 450կգ արդյունք։

Արդյունքներ

Ծանոթագրություններ 

Հայ ծանրամարտիկներ
Հայ օլիմպիական ծանրամարտիկներ
2016 թվականի Ամառային օլիմպիական խաղերի արծաթե մեդալակիրներ
2020 թվականի Ամառային օլիմպիական խաղերի արծաթե մեդալակիրներ
Հայաստանի սպորտի վաստակավոր վարպետներ
Հայկաշեն գյուղում ծնվածներ